ইন দি এন্ড

"**ইন দি এন্ড**" মার্কিন রক ব্যান্ড লিংকিন পার্কের একটি গান। এটি তাদের প্রথম অ্যালবাম হাইব্রিড থিওরি (২০০০)-এর অষ্টম ট্র্যাক এবং অ্যালবামের চতুর্থ ও শেষ একক হিসেবে প্রকাশিত হয়।

"ইন দ্য এন্ড" সমালোচকদের কাছ থেকে ইতিবাচক পর্যালোচনা পেয়েছিল, যেখানে অধিকাংশ সমালোচক গানের স্বাক্ষর পিয়ানো রিফের প্রশংসা করেছিলেন এবং র‍্যাপার মাইক শিনোদার কণ্ঠের প্রাধান্যকে উল্লেখ করেছিলেন। গানটি মূলধারার জনপ্রিয়তাও অর্জন করেছিল এবং প্রকাশের সময় বাণিজ্যিকভাবে সফল হয়েছিল। এটি বিশ্বব্যাপী বহু সঙ্গীত চার্টের শীর্ষ দশে পৌঁছেছিল এবং যুক্তরাষ্ট্রের বিলবোর্ড হট ১০০-এ দুই নম্বরে উঠেছিল, যা ব্যান্ডের এই চার্টে সর্বোচ্চ অবস্থান এবং ২০০২ সালের শুরুতে তাদের প্রথম গান যা শীর্ষ ৪০-এ প্রবেশ করেছিল, ফলে এটি একটি স্লিপার হিট হয়ে ওঠে। এটি ব্লেন্ডার ম্যাগাজিনের দ্য ৫০০ গ্রেটেস্ট সংস সিন্স ইউ ওয়ার বর্ন-এ ১২১তম স্থানে ছিল। ২০২১ সালের জুনে এটি প্রথম নিউ মেটাল গান হিসেবে স্পটিফাইয়ে এক বিলিয়ন স্ট্রিম অতিক্রম করে। ২০২৫ সালের আগস্ট পর্যন্ত, "ইন দি এন্ড" স্পটিফাই-এর সর্বকালের শীর্ষ ১০০ সর্বাধিক স্ট্রিমকৃত গানের মধ্যে রয়েছে, যার স্ট্রিম সংখ্যা ২.৭ বিলিয়নেরও বেশি এবং এটি ব্যান্ডের নিজ দেশে আরআইএএ কর্তৃক ডায়মন্ড (১০× প্লাটিনাম) সার্টিফিকেশন পেয়েছে।

"ইন দি এন্ড" লিঙ্কিন পার্কের অন্যতম স্বীকৃত হিট হয়ে উঠেছে এবং তাদের "স্বাক্ষর গান" হিসেবে বিবেচিত হয়। ব্যান্ডের প্রধান কণ্ঠশিল্পী চেস্টার বেনিংটন বলেছেন, তিনি শুরুতে গানটি অপছন্দ করতেন এবং *হাইব্রিড থিওরি*-তে অন্তর্ভুক্ত করতে চাননি। এটি রিএনিমেশন অ্যালবামে "এন্থ ই এন্ড" নামে রিমিক্স করা হয়েছিল। গানটির মিউজিক ভিডিও নাথান কক্স এবং ব্যান্ডের টার্নটেব্লিস্ট জোসেফ হান পরিচালনা করেছিলেন, যেখানে ব্যান্ডকে একটি ফ্যান্টাসি পরিবেশে দেখা যায়।

*হাইব্রিড থিওরি*-এর ২০তম বার্ষিকী পুনঃপ্রকাশের আগে, লিঙ্কিন পার্ক ১ অক্টোবর ২০২০-এ অ্যালবামের পুনঃপ্রকাশ থেকে "ইন দি এন্ড"-এর একটি ডেমো সংস্করণ দ্বিতীয় একক হিসেবে প্রকাশ করে।

## মুক্তি
ইন দি এন্ড রেডিওতে পাঠানো হয়েছিল ১১ সেপ্টেম্বর ২০০১-এ এবং বাণিজ্যিকভাবে প্রকাশিত হয় ৯ অক্টোবর ২০০১ সালে। একক সিডি প্রকাশিত হয়েছিল “পার্ট ১” এবং “পার্ট ২” আকারে। এগুলোর গান ও কভারের রঙে পার্থক্য ছিল: “পার্ট ১” কভারটি হলুদ, আর “পার্ট ২” কভারটি লাল। গানটির একটি ডিভিডি সংস্করণও প্রকাশিত হয়েছিল, যেখানে ছিল "ইন দি এন্ড"-এর একটি অডিও সংস্করণ, ক্রলিং মিউজিক ভিডিও এবং চারটি ৩০ সেকেন্ডের সাক্ষাৎকার।

২৭ মার্চ ২০০২-এ জাপানে এই এককটি *ইন দি এন্ড: লাইভ অ্যান্ড রেয়ার* নামে ৭-ট্র্যাকের সিডি আকারে প্রকাশিত হয়। এতে পেপারকাট, পয়েন্টস অব অথরিটি, এ প্লেস ফর মাই হেড, স্টেপ আপ (যা মূলত লিংকিন পার্কের পূর্বসূরি হাইব্রিড থিওরি ব্যান্ডের গান, হাইব্রিড থিওরি ইপি-তে ছিল), মাই ডিসেম্বার এবং হাই ভোল্টেজ-এর লাইভ সংস্করণ অন্তর্ভুক্ত ছিল।

## সঙ্গীত ভিডিও
"ইন দি এন্ড"-এর সঙ্গীত ভিডিও চিত্রায়িত হয়েছিল ২০০১ সালের ওজফেস্ট সফরের (জুন–আগস্ট ২০০১) বিভিন্ন স্থানে, এবং এটি পরিচালনা করেছিলেন নাথান কক্স ও ব্যান্ডের ডিজে জোসেফ হান; এই দুজন পরবর্তীকালে লিংকিন পার্কের আরও অনেক ভিডিও পরিচালনা করেন (তারা একসঙ্গে পেপারকাট মিউজিক ভিডিওও পরিচালনা করেছিলেন)। ভিডিওটির পটভূমি ক্যালিফোর্নিয়ার মরুভূমিতে চিত্রায়িত হলেও ব্যান্ডটি লস অ্যাঞ্জেলেসের একটি স্টুডিও মঞ্চে পারফর্ম করেছিল, যেখানে চূড়ান্ত সংস্করণ তৈরিতে ব্যাপক সিজিআই ও কম্পোজিটিং ব্যবহার করা হয়েছিল। স্টুডিও মঞ্চে পারফর্ম করার সুযোগটি হান ও কক্সকে মঞ্চের ওপরে পানির পাইপ বসিয়ে গানের শেষের দিকে ব্যান্ডকে ভিজিয়ে দেওয়ার ব্যবস্থা করতে সহায়তা করেছিল।

মিউজিক ভিডিওটি এক কল্পনার জগতে স্থাপিত এবং এতে বিশাল সিজিআই অ্যানিমেশন ব্যবহৃত হয়েছে। ব্যান্ডটি একটি বিশাল মূর্তির ওপরে পারফর্ম করে, যা দেখতে মিশরীয় ভাস্কর্যের মতো এবং এর ওপরে “ডানাওয়ালা সৈনিক” রয়েছে, যা *হাইব্রিড থিওরি* কভারের ডানাওয়ালা সৈনিকের সঙ্গে মিল রাখে।

যেখানে মাইক শিনোদা র‌্যাপ করছেন, প্রথম স্তবকে তিনি কাঁটাযুক্ত লতা-পাতায় আচ্ছাদিত এক বিরান ভূমিতে দাঁড়ান, যা পরে ধুলোয় পরিণত হয়; দ্বিতীয় স্তবকে তার চারপাশে ঘাস ও উদ্ভিদ গজাতে থাকে। এই সময়ে চেস্টার বেনিংটন একটি প্ল্যাটফর্মের ওপরে দাঁড়িয়ে আছেন, যার কিনারায় গারগোয়েল ভাস্কর্য আছে। এই প্ল্যাটফর্মটি একটি ট্রাপিজয়েড-আকৃতির দরজার সামনে অবস্থিত। ভিডিওর শেষের দিকে আকাশ অন্ধকার হয়ে যায় এবং বৃষ্টি শুরু হয়; ব্যান্ডটি বৃষ্টির মধ্যে গান শেষ পর্যন্ত পরিবেশন করে, তারপর বৃষ্টি থেমে যায় এবং ক্যামেরা দূরে সরে গিয়ে দেখায় যে, শিনোদার র‌্যাপ করা বিরানভূমি এখন সবুজে ভরা। বৃষ্টির সময় টাওয়ারের মূর্তিগুলো নড়াচড়া শুরু করে। মাইক শিনোদা উল্লেখ করেছেন যে, মিউজিক ভিডিওটি *[[প্রিন্সেস মনোনোকে]]* চলচ্চিত্র থেকে অনুপ্রাণিত।

ভিডিওটি যৌথভাবে পরিচালনা করেছিলেন নাথান “কার্মা” কক্স ও লিংকিন পার্কের টার্নটেব্লিস্ট জোসেফ হান (যারা পয়েন্টস অব অথরিটি, পেপারকাট, হোয়াট আই'ভ ডান, ব্লিড ইট আউট, শ্যাডো অব দ্য ডে এবং লিভ আউট অল দ্য রেস্ট ভিডিওগুলিও পরিচালনা করেছেন)। প্রোডাকশন ডিজাইন করেছিলেন প্যাট্রিক টাটোপোলাস, যিনি নন-সিজিআই সেটের নকশা ও তত্ত্বাবধানে সহায়তা করেছিলেন। এটি ২০০২ এমটিভি ভিডিও মিউজিক অ্যাওয়ার্ডসে “সেরা রক ভিডিও” পুরস্কার জেতে এবং “ভিডিও অব দ্য ইয়ার”-এ মনোনয়ন পায়।

ভিডিওটি ২০০১ সালের ৬ অক্টোবরের সপ্তাহে এমটিভি ও মাচমিউজিক ইউএসএ-তে প্রথম প্রচারিত হয়।

২০২০ সালের জুলাইয়ে গানটি ব্যান্ডটির দ্বিতীয় মিউজিক ভিডিও হিসেবে এক বিলিয়ন ভিউ অতিক্রম করে, প্রথমটি ছিল "নাম্ব"। ২০২৫ সালের এপ্রিলে ভিডিওটি প্ল্যাটফর্মে দুই বিলিয়ন ভিউ অর্জন করা ব্যান্ডটির দ্বিতীয় ভিডিও হয়।

## সমালোচনামূলক প্রতিক্রিয়া
"ইন দি এন্ড" সমসাময়িক রক সঙ্গীত সমালোচকদের কাছ থেকে ইতিবাচক পর্যালোচনা পেয়েছিল। ভিএইচ১ এটিকে ২০০০-এর দশকের ১০০টি সেরা গানের তালিকায় ৮৪ নম্বরে রেখেছিল। লাউডওয়্যার এটিকে “২১শ শতাব্দীর সেরা হার্ড রক গান”-এর তালিকায় দ্বিতীয় স্থানে রেখেছিল। স্টাইলাস ম্যাগাজিনে এটিকে “নিউ মেটাল ক্লাসিক” হিসেবে বর্ণনা করা হয়েছিল। কের্যাং!-এ এটি “দ্য আলটিমেট নিউ মেটাল মিক্সটেপ”-এর অংশ হিসেবে অন্তর্ভুক্ত হয়। তবে এনএমই গানটির সমালোচনা করে এটিকে বলেছিল “…এমটিভি র‍্যাপ রকের আরেকটি নির্বোধ অংশ, খাদ্যশৃঙ্খলের সবচেয়ে নিচ থেকে।”

### প্রশংসা
২০১৫ সালে কের্যাং! তাদের রক ১০০ তালিকায় গানটিকে সেরা রক গান হিসেবে ঘোষণা করে, যেখানে দ্বিতীয় স্থানে ছিল ব্যান্ডটির ২০১৪ সালের একক "ফাইনাল মাসকারেড"। ২০১৭ সালে বেনিংটনের মৃত্যুর পর, বিলবোর্ড "ইন দি এন্ড"-কে লিংকিন পার্কের সেরা গান এবং ২১শ শতাব্দীর সেরা পপ গানগুলির একটি হিসেবে বর্ণনা করে। একই বছরে কনসিকোয়েন্স এটিকে সর্বকালের ১৩৩তম সেরা অল্টারনেটিভ রক হিট হিসেবে তালিকাভুক্ত করে।

## তালিকাভুক্তি
"ইন দি এন্ড" যুক্তরাষ্ট্রে লিংকিন পার্কের সর্বোচ্চ-তালিকাভুক্ত একক, যা ৭৮ নম্বরে আত্মপ্রকাশ করে এবং ২০০২ সালের মার্চে বিলবোর্ড হট ১০০ তালিকায় দ্বিতীয় স্থানে পৌঁছায়। এটি মোট ৩৮ সপ্তাহ তালিকায় ছিল। গানটি ডিসেম্বর ২০০১ থেকে শুরু করে টানা পাঁচ সপ্তাহ মডার্ন রক ট্র্যাকস তালিকায় এক নম্বরে ছিল এবং ব্যান্ডটির প্রথম হিট হয়। এটি ওই তালিকায় ৪৪ সপ্তাহ ছিল, যা তাদের সবচেয়ে দীর্ঘমেয়াদি রেকর্ড; এছাড়াও মেইনস্ট্রিম রক ট্র্যাকস তালিকায় তৃতীয় স্থান অর্জন করে এবং ৪০ সপ্তাহ সেখানে থাকে। গানটি পপ সংস তালিকায়ও পাঁচ সপ্তাহ ধরে এক নম্বরে ছিল এবং ২৭ সপ্তাহ তালিকায় অবস্থান করেছিল। ২০০২ সালে এটি বিলবোর্ড হট ১০০-এর সপ্তম সেরা একক এবং দশকের সেরা রক গান ও অল্টারনেটিভ গানের তালিকায় যথাক্রমে দ্বিতীয় স্থানে ছিল। ২০১৪ সালের জুন পর্যন্ত যুক্তরাষ্ট্রে গানটির বিক্রি হয়েছিল ২৫,৫৫,০০০ কপি। ২৭ ফেব্রুয়ারি ২০২৪-এ গানটি যুক্তরাষ্ট্রে আরআইএএ-এর ডায়মন্ড স্বীকৃতি পায়।

## রিমিক্স
গানটি ২০০৪ সালে জে-জির সঙ্গে যৌথ কলিশন কোর্স ইপি-তে ইজো (এইচ.ও.ভি.এ.)-এর সঙ্গে মিশিয়ে রিমিক্স করা হয়। এছাড়া রিঅ্যানিমেশন অ্যালবামে এন্থ ই এন্ড নামে রিমিক্স অন্তর্ভুক্ত রয়েছে, যেখানে মোশন ম্যান ও কাটমাস্টা কার্ট অংশ নেন। গানটিতে ভিন্ন লিরিক্স ব্যবহৃত হয়েছিল এবং এটি এফআরজিটি/১০-এর সঙ্গে প্রচারমূলক একক হিসেবে প্রকাশিত হয়েছিল।

মিউজিক ভিডিওটি পরিচালনা করেছিলেন জেসন গোল্ডওয়াচ, যেখানে সাদা-কালো ও রঙিন দৃশ্যের মিশ্রণ ছিল। এছাড়া ২০০১ সালে থ্রি সিক্স মাফিয়া (মেম্ফিসের) গানটিকে স্যাম্পল করে স্মোক ড্যাট উইড গানটি তৈরি করে, যা জুসি জে-র ২০০২ সালের ক্রনিকলস অব দ্য জুস ম্যান অ্যালবামে অন্তর্ভুক্ত হয়।

২০১৭ সালে প্রযোজক মার্কাস শুলজ চেস্টার বেনিংটনের প্রতি শ্রদ্ধা জানিয়ে গানটির একটি ট্র্যান্স রিমিক্স তৈরি করেন, যা তিনি টুমরোল্যান্ডে প্রকাশ করেন।

## ট্র্যাক তালিকা

## কর্মী

**লিংকিন পার্ক**
*চেস্টার বেনিংটন – কন্ঠ
*মাইক শিনোদা – র‍্যাপ ভোকাল, পিয়ানো, স্যাম্পলার
*ব্র্যাড ডেলসন – গিটার, বেজ
*জোসেফ হান – স্যাম্পলার, টার্নটেবিল
*রব বোরডন – ড্রামস
**প্রযোজনা**
*ডন গিলমোর কর্তৃক প্রযোজিত
*নির্বাহী প্রযোজক: জেফ ব্লু
*সাউন্ডট্র্যাক, এনওয়াইসি-তে মিক্সড

## তথ্যসূত্র

বিষয়শ্রেণী:২০০০-এর গান
বিষয়শ্রেণী:লিংকিন পার্কের গান